ন্যায়াধীশ বিপ্লৱ কুমাৰ দেৱ শৰ্মাৰ নেতৃত্বত গঠিত কমিটিয়ে অসম চুক্তি ৬নং দফা প্ৰতিবেদন আজি ৰাজ্য মুখ্যমন্ত্ৰী সৰ্বানন্দ সোনোৱাল আৰু কেবিনেটৰ হাতত জমা দিয়ে।
কিন্তু প্ৰতিবেদন দাখিল কৰাৰ সময়ত উপস্থিত নাথাকিল কমিটিৰ সদস্য সদৌ অসম ছাত্ৰ সন্থা।
বিভিন্ন মহলত কথাটো চর্চা লাভ কৰাৰ সময়তে আছুৱে প্ৰকাশ কৰিছে প্ৰতিক্ৰিয়া।
'কেন্দ্ৰীয় চৰকাৰে গঠন কৰা কমিটিৰ প্ৰতিবেদন কেন্দ্ৰীয় চৰকাৰে নিজে গ্ৰহণ কৰিব লাগিছিল।কিন্তু তাকে নকৰি অসমৰ মুখ্যমন্ত্ৰী আৰু কেবিনেট মন্ত্ৰীসকলৰ উপস্থিতিত প্ৰতিবেদন গ্ৰহণ কৰিছে।' সেয়ে সদৌ অসম ছাত্ৰ সন্থা যোৱা নাই বুলি স্পষ্ট কৰি দিয়ে ভট্টাচাৰ্যই।
অসম চুক্তি উলংঘা কৰা নাগৰিকত্ব সংশোধনী আইন চমুকৈ কা জাপি দি অসমৰ মুখ্যমন্ত্ৰী-কেবিনেট দিল্লী আজ্ঞাবাহী হৈ খিলঞ্জীয়া স্বাৰ্থ জলাঞ্জলী দিয়াৰ পিছত মুখ্যমন্ত্ৰী ওচৰত গৈ প্ৰতিবেদন দিয়া কথা প্ৰয়োজন অনুভৱ কৰা নাই বুলি উপদেষ্টা ভট্টাচাৰ্যই উল্লেখ কৰে।
প্ৰতিবেদনখন যিহেতু দিব লাগিব সেই বাবে কমিটিৰ সদস্যসকলে প্ৰতিবেদন জমা দিয়া বুলিও কয় ভট্টাচাৰ্যই।
দহ-পোন্ধৰ দিনৰ পূৰ্বে সম্পূৰ্ণ হোৱা প্ৰতিবেদনখনক লৈ সকলোৱে আশা কৰিছিল কেন্দ্ৰীয় গৃহ মন্ত্ৰণালয়ে মৰ্যাদা সহকাৰে গ্ৰহণ কৰিব। কিন্তু আচৰিত ভাৱে কেন্দ্ৰীয় গৃহ মন্ত্ৰণালয়ে যোৱা এক সপ্তাহ ধৰি প্ৰতিবেদন গ্ৰহণ কৰিবলৈ সময় উলিয়াব নোৱাৰিলে।এই কথাতে প্ৰমাণ হৈছে অসম তথা উত্তৰ-পূৰ্বাঞ্চলৰ প্ৰতি যে কেন্দ্ৰীয় চৰকাৰৰ সদিচ্ছা অভাৱ। লুৰীণ জ্যোতি গগৈয়ে আৰু কয়।
কেন্দ্ৰীয় চৰকাৰৰ নিৰ্দেশনা আৰু ৰাজ্য চৰকাৰৰ সহযোগিতাহে সকলো কথা বাস্তবায়ীত হ'ব পাৰে বুলিও উল্লেখ কৰে সভাপতি নাথে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
